Publication: Magyar Közlöny
Issue: MK-2010-102 (Year: 2010, Number: 102)
Era: contemporary
Section: (1) A Magyar Fejlesztési Bank Részvénytársaságról szóló 2001. évi XX. törvény (a továbbiakban: MFB tv.) 1. § (2) bekezdése
Paragraph Index: 254

(1) Az MFB tv. 3. § (5) bekezdése helyébe a következõ rendelkezés lép: „(5) Az e törvény 1. számú mellékletében meghatározott gazdálkodó szervezet állami tulajdonú részesedése tekintetében a tulajdonos jogait – e törvény erejénél fogva – a Magyar Állam nevében az MFB Zrt. gyakorolja (tulajdonosi jogok gyakorlása). A tulajdonosi jogok gyakorlására a Gt. és a Ptk. rendelkezéseit e törvényben szabályozott eltérésekkel kell alkalmazni azzal, hogy a tulajdonosi joggyakorlással érintett társasági részesedések tulajdonjogát az MFB Zrt. nem ruházhatja át, a részesedésekre vételi jogot, elõvásárlási jogot szerzõdéssel nem alapíthat, biztosítékul azokat nem adhatja és más módon meg nem terhelheti, a gazdálkodó szervezetet végelszámolással nem szüntetheti meg.”

Source: https://magyarkozlony.hu/hivatalos-lapok/3882b708986739ca4a5d8475a36afadac3dd4538/dokumentumok/2b399bc6937ba0139e4f6d7f4e226bb1c7d886e3/letoltes